GiliGold/VAD_KnessetCorpus huggingface dataset:
זהבה גלאון: אני מבקשת לקיים רוויזיה על ההצבעה.
שאול יהלום: אנחנו צריכים באיזשהו מקום לשמור על מסגרת התקציב אחרת מה ייצא?
שאול יהלום: שבגלל 9 או 10 או 12 אנשים נעבור על התקציב של ועדת גלנור.
זהבה גלאון: לא הצעתי לעבור על התקציב.
שאול יהלום: ברגע שאת מציעה ששני עוזרים פרלמנטריים יקבלו את התוספת, את עוברת את מה שוועדת גלנור קבעה משום שאותה ועדה קבעה תקציב וכל ההחלטות שלה בנויות, לכאורה, על אותו התקציב.
שאול יהלום: היא אמרה שיש 120 חברי כנסת, לכל חבר כנסת יהיו שני עוזרים, אחד מהם יקבל שקל, והשני – שקל וחצי.
שאול יהלום: אם תסכמי את הסכומים תקבלי תקציב.
שאול יהלום: אבל אם את אומרת שאיקס חברי כנסת יקבלו עבור העוזרים הפרלמנטריים שקל וחצי – את חורגת מהתקציב שוועדת גלנור קבעה.
שאול יהלום: אף שקבענו לא לקבל את מסקנות ועדת גלנור כתורה מסיני, החלטנו לא לעבור על התקציב.
זהבה גלאון: אני לא מציעה לעבור את התקציב אלא מה שאני אומרת הוא שאני מוכנה להראות מהיכן להוריד את הסכום הזה.
שאול יהלום: מעולם לא היה בכנסת דבר כזה שלחבר כנסת אחד יהיה תקציב לעוזר פרלמנטרי בסכום איקס ולחבר כנסת אחר - חצי איקס.
סאלח טריף: אתם לא יודעים להעריך את מה שהשגנו.
זהבה גלאון: כשמציעים הצעת חוק צריך להצביע על המקור התקציבי לכיסוייה כדי לא לעבור את התקציב הגלובאלי כפי שאומר חבר הכנסת שאול יהלום.
זהבה גלאון: כיוון שכך אני מציעה שיושב ראש הוועדה הזאת יקים ועדת משנה שתקצץ מהפלאפונים, מהרכב, - - -
תמי בן-חיים: יש עדיין חברי כנסת ששני העוזרים הפרלמנטריים שלהם לא עומדים בקריטריונים אז אפשר - - -
שאול יהלום: על פי ההצעה של גב' תמי בן-חיים תהיה אפליה בין חברי הכנסת וזה דבר שמעולם לא היה.
חיים כץ: אכן קיימת אפליה והיא ניכרת בדברים שונים, כולל החדרים.
חיים כץ: יש אפליה בבניין הזה.
אלי בן-מנחם: חברים, לכנסת מגיעים אנשים מכל שכבות העם ואנחנו גם לא רוצים להפוך אותה לכזאת שרק מי שהוא אקדמאי יוכל לבוא לעבוד בה ומי שלא – ייפסל.
אלי בן-מנחם: אז לגבי הקטע הזה של הדברים -אני מצפה לקצת יותר רגישות מכולנו.
זהבה גלאון: לא תמכנו בכך?
אלי בן-מנחם: חברות הכנסת שיושבות בינינו מדברות על חוזים חתומים וצריך להדגיש בהקשר הזה של הדברים כי החוזים האלה נחתמו לפני שהקמנו את ועדת גלנור.
אלי בן-מנחם: העוזרים הפרלמנטריים חתמו על חוזים שמדברים על 3300 שקלים ואילו ועדת גלנור מציעה להעלות את הכנסת בדרגה כך שאחד מהעוזרים הפרלמנטריים של חבר הכנסת, היותר מקצועי, ישתכר יותר אז אי אפשר לדבר על חוזים חתומים.
אלי בן-מנחם: ההסכמים מדברים על 3900 שקלים ברוטו לחודש ולא על 6500 שקלים לחודש, כפי שוועדת גלנור קבעה.
אלי בן-מנחם: החלטנו לקבל את מסקנות ועדת גלנור כפי שהן, לטוב ולרע, אז לעשות איזשהו פטנט כדי לשנות אותן – זה דבר שלא יעלה על הדעת ואנחנו גם לא רוצים בכך.
אלי בן-מנחם: אפשר למצוא פיתרון לעניין הספציפי הזה אבל לא ברגע זה.
אלי בן-מנחם: לעומת זאת צריך לקבל החלטה שחבר כנסת שיש לו שני עוזרים פרלמנטריים, רק לקדנציה הזאת, שהסכום - - -
זהבה גלאון: ייצא בצורה כזאת ששתי העוזרות הפרלמנטריות שלי תקבלנה פחות מהעוזר הפרלמנטרי שלך.
שאול יהלום: מה את מציעה, חברת הכנסת גלאון?
זהבה גלאון: העוזר הפרלמנטרי שלי צריך להידפק פעמיים - - -
סאלח טריף: אני לא מסוגל להקשיב אם כולם מדברים יחד.
סאלח טריף: הכוונה שלנו היא לעזור לעוזרים הפרלמנטריים אבל הם מפריעים לניהולה התקין של הישיבה.
סאלח טריף: חברים, איננו יכולים לחרוג תקציבית או עניינית ממה שסוכם עליו אחרת נפתח תיבת פנדורה לכן אני מדגיש כי אחר הצהריים נקיים את הרוויזיה על ההצבעה, בישיבת ההמשך שנקיים, ואגב כך אני מציע שנדחה גם את הדברים שחברת הכנסת נעמי חזן רוצה להשמיע באזנינו, לאותו המועד.
סאלח טריף: אני מבקש לציין כי הפתרונות שהוצעו במהלך הישיבה מקובלים עליי אם הם נופלים בתחום מסקנות ועדת גלנור - - -
אלי בן-מנחם: אני הצעתי בדיוק מה שאתה מדבר עליו.
סאלח טריף: אין לי טענות לגבי מה שאמרת.
אלי בן-מנחם: תחלקו את מה שיש היום - - -
סאלח טריף: גם העוזרים הפרלמנטריים מתנגדים לכך.
סאלח טריף: המגמה היא כזאת שעוזר פרלמנטרי אחד יהיה מקצועי והוא יהיה צמוד לחבר הכנסת כל השבוע ואילו העוזר הפרלמנטרי השני יהיה מינהלי.
זהבה גלאון: הדברים שאתה אומר, שאל לנו לחרוג ממסקנות ועדת גלנור, מקובלים עלינו אבל גב' תמי בן-חיים אמרה משהו שאני מבקשת שהיא תחזור עליו.
תמי בן-חיים: קיימת רשימה והגזברות קיבלה אותה.
תמי בן-חיים: מכל מקום יש כיום עוזרים של חברי כנסת שלא עומדים בקריטריונים לא של ההשכלה האלטרנטיבית ולא בעניין הוותק זאת אומרת ששני העוזרים הפרלמנטריים של אותם חברי הכנסת לא מקבלים תוספת.
תמי בן-חיים: לפי דעתי זה כמעט אותו מספר - - -
שאול יהלום: מעולם לא היתה אפליה בתקציב - - -
תמי בן-חיים: אין אפליה.
סאלח טריף: חברים, אני מצטער שעליי לנעול את הישיבה אבל אנחנו צריכים למהר למליאה כדי לבחור נשיא.
סאלח טריף: הישיבה הזאת תחודש אחרי בחירת הנשיא.
סאלח טריף: ישיבה זאת נעולה.
סאלח טריף: על סדר היום בקשת שחרור מחובת הנחה של חוק חשוב מאד שצריך לעבור היום בקריאה שניה ובקריאה שלישית.
סאלח טריף: מדובר למעשה בשלוש הצעות חוק: השאלת ספרי לימוד התש"ס-2000, הצעת חוק הרשויות המקומיות (ייחוד הקצבות למטרות חינוך), והצעת חוק הספרים( חובת מסירה וציון פרטים), התש"ס-2000.
סאלח טריף: אלו הצעות חוק בנושא החינוך המוסכם על כולנו.
סאלח טריף: חבר הכנסת זבולון אורלב, יו"ר ועדת החינוך וועדת החינוך אשר יזמה את הנושאים, צריכים להשלים את המלאכה, כדי שיהיו לנו הסדרים טובים וחדשים לפני פתיחת שנת הלימודים.
סאלח טריף: אני מבקש לאשר את הבקשה לפטור מחובת הנחה.
סאלח טריף: הצבעה בעד - רוב נגד - אין אושר
ראובן ריבלין: אתה לא יכול להצביע בבת-אחת על כל שלושת החוקים.
סאלח טריף: רבותי, מי בעד אישור פטור מחובת הנחה של החוק הראשון : השאלת ספרי לימוד, התש"ס-2000?
סאלח טריף: הצבעה בעד - רוב נגד - אין אושר מי בעד אישור פטור מחובת הנחה של החוק השני:
סאלח טריף: הצעת חוק הרשויות המקומיות (ייחוד הקצבות למטרות חינוך), התש"ס-2000?
סאלח טריף: הצבעה בעד - רוב נגד - אין אושר מי בעד אישור פטור מחובת הנחה של החוק השלישי: חוק הספרים (חובת מסירה וציון פרטים), התש"ס-2000?
סאלח טריף: אבקש מחבר הכנסת מודי זנדברג להציג לנו את חוק הביטוח הלאומי.
אליעזר זנדברג: מדובר בהגדלת הקצבה לילד נכה במשפחות שיש בהן יותר מילד נכה אחד, כאשר הביטוח הלאומי ומשרד האוצר תומכים.
אליעזר זנדברג: הנוסח שהובא עכשיו, הוא הנוסח שהביטוח הלאומי הציג לנו, לכן אין עם זה בעיה.
אליעזר זנדברג: צריך פטור מחובת הנחה, על מנת להשלים את הכנת החוק לקריאה שניה ולקריאה שלישית.
סאלח טריף: אני מבקש לאשר את בקשתם של חברי הכנסת זנדברג וגוז'נסקי.
סאלח טריף: הצבעה בעד - רוב נגד - אין אושר מינוי ממלא מקום ליו"ר הכנסת בתקופת העדרו
סאלח טריף: יו"ר הכנסת, חבר הכנסת בורג, ייעדר מהארץ בשליחות ממלכתית מיום ז' באב התש"ס (8 באוגוסט 2000), עד ליום כ' באב התש"ס (21 באוגוסט 2000), יום שובו ארצה.
סאלח טריף: ממלאת מקומו היא חברת הכנסת נעמי חזן.
סאלח טריף: ועדת מישנה של ועדת הכנסת לעניין ערוץ 33
סאלח טריף: אני מבקש את אישורה של הקמת ועדת מישנה של ועדת הכנסת לעניין ערוץ 33, בהמשך להחלטה שהתקבלה, והגשת תכנית לוועדה בעניין פעילות הערוץ.
סאלח טריף: חברי הוועדה המוצעים: חבר הכנסת סאלח טריף – יושב ראש, חבר הכנסת מאיר שטרית, חבר הכנסת שאול יהלום, חברת הכנסת זהבה גלאון וחבר הכנסת יאיר פרץ.
זהבה גלאון: אני לא רוצה להיות חברה בוועדה.
יורי שטרן: אני מבקש שנציג העליה הרוסית יהיה חבר הוועדה.
זהבה גלאון: שייכנס במקומי.
סאלח טריף: מי בעד אישור הרכב הוועדה?
סאלח טריף: הצבעה בעד - רוב נגד - אין אושר כינוס הוועדות בפגרה
מאיר שטרית: היושב-ראש יצא למספר דקות, ואני ממלא את מקומו.
מאיר שטרית: בהתאם לסעיף 99 לתקנון הכנסת, אבקש אישורה של ועדת הכנסת להתיר לוועדת החקירה הפרלמנטרית לעניין הסחר בנשים להמשיך בעבודתה בימי הפגרה.
מאיר שטרית: אנחנו צריכים לקבל החלטה כללית לגבי עבודת הוועדות, כפי שקובעים מדי שנה:
מאיר שטרית: ועדת הכנסת על-פי סמכותה בסעיף 99 לתקנון הכנסת מטילה על ועדות הכנסת להמשיך בעבודתן בימי פגרת הקייץ.
מאיר שטרית: אולם מספר הישיבות שוועדה כלשהי תקיים, לא יעלה על שש, אלא אם התיר ישיבה או ישיבות נוספות.
מאיר שטרית: לעניין זה, ישיבות ועדת מישנה וסיורים כמוהם כישיבות ועדה.
מאיר שטרית: הגבלה זו לא תחול על ועדת החוץ והביטחון ועל ועדת הכספים.
משה גפני: ישנה ועדה מיוחדת לנושא הבג"צ.
מאיר שטרית: נוסיף גם את ועדות החקירה הפרלמנטריות שלא תהיינה מוגבלות במספר ישיבות, כמו גם ועדת הכספים וועדת החוץ והביטחון.
שאול יהלום: עם כל הכבוד לחבר הכנסת גפני, בקשה כזו צריכה להיות מוגשת על-ידי יושב ראש הוועדה.
שאול יהלום: מה שמבקש חבר הכנסת גפני נוגע לוועדה מיוחדת מסויימת, ואני אומר שיושב ראש אותה ועדה צריך לפנות בבקשה.
מאיר שטרית: יושב ראש הכנסת יכול להתיר קיומן של יותר משש ישיבות, אם יהיה צורך.
משה גפני: יושב ראש הוועדה, בישיבה הראשונה של הוועדה המיוחדת, אמר שהוא רוצה לקיים הרבה ישיבות.
שאול יהלום: שיפנה בקשה לוועדת הכנסת.
מאיר שטרית: אנחנו מתירים קיומן של עד שש ישיבות לכל הוועדות, כולל הוועדות המיוחדות וועדות החקירה הפרלמנטריות.
מאיר שטרית: אם תרצינה הוועדות לקיים ישיבות נוספות, תפנינה ליושב ראש.
מאיר שטרית: הצבעה בעד - רוב נגד - אין אושר אישור הרכב ועדת מישנה ללקחי אסון גשר המכביה
מאיר שטרית: חברי הוועדה: היושב ראש – סאלח טריף, אלי בן-מנחם, נעמי חזן ויורי שטרן.
יורי שטרן: התלוננתי בפני יושב ראש הוועדה: בשבוע שעבר הגשתי ערעור על-כך שהורידו מסדר היום הצעה דחופה שנושא הגדלת פערי הכנסות.
יורי שטרן: שאלתי איך יכול להיות שאחרי כל הדיווחים בעתונות, מורידים מסדר היום נושא כה חשוב.
יורי שטרן: נאמר לי שהנושא הורד על-ידי נשיאות הכנסת, בגלל שחבר הכנסת אלי בן-מנחם מסיעת ישראל אחת הגיש את הנושא כהצעה רגילה, ואז כל ההצעות הדחופות יורדות.
יורי שטרן: התברר אחר-כך שאלי בן-מנחם לא הגיש כל הצעה רגילה בנושא הזה, אלא הגיש כמונו הצעה דחופה, ואחרי שהיא נדחתה הוא החליף אותה בהצעה רגילה.
ראובן ריבלין: אנחנו משנים את סדר היום?
ראובן ריבלין: תתחילו להבחין בין טפל לעיקר, יש דברים יותר חשובים.
יורי שטרן: אני חבר ועדה כמוך.
יורי שטרן: ביקשתי להעלות את ההצעה לסדר באותו שבוע, ואי אפשר היה להעלות אותה, כי יושב ראש הכנסת לא מצא לכך מקום.
יורי שטרן: או שהיתה פה טעות או שהיתה פה הטעיה.
יורי שטרן: אני מבקש מיושב ראש הוועדה לבדוק בפרוטוקול איך כל הסיפור הזה נולד.
יורי שטרן: לא יכול להיות שעל בסיס מידע מטעה ומוטעה מקבלים החלטות.
מאיר שטרית: מנהלת ועדת הכנסת, אתי בן-יוסף, תבדוק את הרישום בפרוטוקול, כדי שנדע מה קרה בעניין זה, ואחר-כך תשמע אותך ועדת הכנסת יחד עם אלי בן-מנחם.
יורי שטרן: לא אלי אמר שהוא הגיש, אמרו זאת במקומו.
יורי שטרן: זה נאמר בשם הנשיאות.
סאלח טריף: נטפל בכך ונחליט מה לעשות.
ראובן ריבלין: כמרכז הסיעה שלי וסיעות אחרות, אני צריך להיות במליאה בעוד דקה.
ראובן ריבלין: על סדר היום עניין הנוגע לאופוזיציה, האם אתה דן בכך או לא?
סאלח טריף: אני מציע להשאיר את הנושא הזה לישיבת הפגרה.
ראובן ריבלין: מענק הסתגלות – תיקון סעיף 15א להחלטת גמלאות לנושאי משרה ברשויות השלטון (חברי כנסת ושאיריהם)(תיקון מס' 2) התש"ס-2000
סאלח טריף: בעקבות מסקנות ועדת השופט אלוני בעניין מענק ההסתגלות, היתה הצעה של חברי הכנסת מודי זנדברג ומאיר שטרית.
סאלח טריף: דנו בעניין והחלטנו בעקבות המלצות הוועדה, ונתבקשנו גם להחליט לגבי ההמשך.
מאיר שטרית: הכנסת קיבלה ערימה של בוץ, על-כך שלפני התפזרות הכנסת הקודמת, בלחץ של חברי כנסת אחרים, קיבלה החלטה לתת מענק הסתגלות בגובה 6 משכורות גם למי שהיה בכנסת רק 4 חודשים.
ארבל אסטרחן: 4 משכורות גם למי שהיה בכנסת 6 חודשים.
מאיר שטרית: בינתיים בוטלה ההחלטה וחברי הכנסת נתבקשו להחזיר את הכסף.
שאול יהלום: מי מקבל היום את מענק ההסתגלות?
מאיר שטרית: מי שכיהן קדנציה מלאה.
מאיר שטרית: באו חברי הכנסת והעלו הצעה שמודי ואני ניסחנו, לפיה מי שכיהן תקופה מלאה, יקבל מענק הסתגלות.
מאיר שטרית: אבל מה קורה עם מי ששירת רק חצי קדנציה או רבע ממנה?
מאיר שטרית: אנו מציעים שמי ששירת רק שנה אחת, על כל שנת שירות יקבל מענק הסתגלות של חודש אחד.
שאול יהלום: ופחות משנה?
סאלח טריף: ששה חודשים ומעלה, זה שנה.
מאיר שטרית: אם כיהן שנתיים, הוא מקבל עבור חודשיים.
מאיר שטרית: עבור 3 שנים, 3 חודשים.
מאיר שטרית: זה לדעתי דבר הגון וישר, ואף אחד לא יוכל לבקר זאת.
ארבל אסטרחן: ואם שירת 12 שנים, כלומר 3 קדנציות?
סאלח טריף: זו שאלה שאינה מדברת על המצב הנוכחי.
שאול יהלום: אם אדם שירת קדנציה של פחות מ-4 שנים?
מאיר שטרית: על-פי ועדת גלנור, הוא מקבל 4 משכורות.
מאיר שטרית: זה נשאר.
שאול יהלום: היחסיות שלך היא של זמן או של קדנציה?
מאיר שטרית: של זמן.
שאול יהלום: בוא נאמר שהקדנציה היא שנתיים וחצי, ואדם שירת מחצית הקדנציה, האם הוא יקבל משכורת כהסתגלות?
מאיר שטרית: השאלה הזו עלתה, ועל-כך היה ויכוח ביני לבין מודי.
מאיר שטרית: לבסוף הוא קיבל את דעתי.
מאיר שטרית: אני טענתי שאנחנו לא יכולים לגרור את התקופה.
מאיר שטרית: אם הקדנציה תהיה שנה, כמו הקדנציה הזו, ואדם שירת חצי או רבע קדנציה מתוך השנה, כלומר רק 3 חודשים, אתה נותן לו מענק של שנה אחת.
שאול יהלום: וזה ששירת כל הקדנציה, ואתה נותן לו 4 משכורות, זה לא צורם לך?
מאיר שטרית: אם אדם התפטר מהכנסת או לא נבחר מחדש והכנסת התפזרה, הוא מפסיד את מקום עבודתו.
שאול יהלום: בוא נתאר לנו מצב בו יש בחירות אחרי שנה.
מאיר שטרית: אז יקבלו 4 משכורות.
שאול יהלום: תחשוב על אדם שנכנס לכנסת ולאחר חודש עזב.
שאול יהלום: אחד שירת שנה ואחד 11 חודש.
שאול יהלום: זה ששירת שנה, יקבל 4 משכורות, וזה ששירת 11 חודש?
ארבל אסטרחן: הוא יקבל עבור חודש אחד.
שאול יהלום: זה צודק?
מאיר שטרית: אחד יקבל 4 חודשים ואחד יקבל חודש.
מאיר שטרית: אבל אלה מקרים שוליים.
שאול יהלום: מאחר ומענק ההסתגלות הוא לא לפי זמן אלא לפי קדנציה, כפי שקבעה ועדת גלנור, כל מה שאני טוען הוא שצדק צריך להיות קדנציאלי ולא זמני.
שאול יהלום: יכול להיות כאן אבסורד, לכן אני אומר שאותו חבר כנסת יקבל באופן יחסי לקדנציה שהיתה.
שאול יהלום: אם זו תהיה קדנציה שלמה, זה מתיישב עם מה שאתה אומר, אם תהיה חצי קדנציה, זה מתיישב עם מה שאני אומר.
שאול יהלום: הרי צריך להיות כאן איזה שהוא צדק.
ארבל אסטרחן: ההחלטה של ועדת אלוני נקבעה על-פי קדנציה מלאה.
ארבל אסטרחן: הוועדה שמה לב לכך שלפעמים בתחילת קדנציה יש חילופי אישים, ולכן היא הציעה שחבר כנסת יקבל מענק הסתגלות בגובה 4 משכורות, אם כיהן קדנציה מלאה או מי שנכנס לתפקידו בארבעת החודשים הראשונים.
מאיר שטרית: ואם זה מעל 4 חודשים, הוא מקבל לפי זמן.
צבי ענבר: את זאת ועדת אלוני לא מציעה.
מאיר שטרית: לפי ועדת אלוני, אחד שנכנס אחרי 4 חודשים לא יקבל כלל מענק הסתגלות, גם אם הוא משרת 3 שנים?
צבי ענבר: נכון מאד.
שאול יהלום: קודם כל, בוא נקבל את מסקנות ועדת אלוני.
צבי ענבר: הצגנו בפני ועדת אלוני שתי סוגיות ממשיות שהתעוררו וגם לגביהן קבעה הוועדה: האחת, אם חבר כנסת סיים את כהונתו וקיבל 4 חודשים מענק הסתגלות מכיוון שסיים תקופת כהונה מלאה, ואחר-כך תוך 4 חודשים מכינוסה של הכנסת החדשה, חזר לכנסת – ועדת אלוני אומרת כי במקרה כזה יצטרך להחזיר את מענק ההסתגלות.
צבי ענבר: השאלה השניה היא, מה קורה לחבר כנסת שהתמנה כשר בכנסת הנכנסת ולכאורה חדל להיות חבר כנסת.
צבי ענבר: ועדת אלוני מציעה שלא יקבל, ובצדק.
מאיר שטרית: בנוסף לכך מתעוררות בעיות חדשות שמעלה שאול יהלום.
שאול יהלום: קודם כל אני מציע לקבל את המלצות ועדת אלוני.
מאיר שטרית: עד 4 חודשים אין בעיה.
מאיר שטרית: השאלה היא מה קורה עם מי ששירת רק חודשיים מתוך קדנציה.
מאיר שטרית: לא ייתכן שבגלל אחד או שניים תימתח ביקורת אדירה על הכנסת.
מאיר שטרית: אם על שירות בכנסת במשך חצי שנה יקבל שתי משכורות, תקום צעקה נגד הכנסת.
שאול יהלום: מה שאתה אומר הוא ש-30-40 מחברי הכנסת שירתו שנה אחת, והם יקבלו 4 משכורות.
שאול יהלום: זה עובר, זו לא שערוריה, אבל חבר כנסת שעזב מקום עבודה, ואחרי כמה חודשים אין לו לאן לחזור – הוא לא יקבל אפילו אגורה שחוקה.
מאיר שטרית: המקרה הזה קיצוני.
שאול יהלום: כל הרעיון של מענק הסתגלות נועד למקרים קיצוניים, כי במקרים רגילים אתה מתכנן את עתידו.
מאיר שטרית: עד הכנסת שעברה זה לא היה קיים בכלל.
מאיר שטרית: קבענו אותה בגלל שהיו חברי כנסת שאיבדו את מקומם בכנסת, עד שימצאו להם מקום אחר.
מאיר שטרית: במקרה פרטי של מישהו שנכנס לכנסת לתקופה קצרה, אני לא חושב שזה שווה בנזק המלך.
שאול יהלום: אני מציע שהמלצות ועדת אלוני תתקבלנה ככתבן וכלשונן.
צבי ענבר: הוועדה לא נתנה דעתה על מקרה בו חבר כנסת הופך לשר.
צבי ענבר: היא היתה צריכה לומר שכאשר יחדל לכהן כשר, יהיה זכאי לקבל את מענק ההסתגלות שהיה מגיע לו כחבר כנסת.
שאול יהלום: אם הוא שר, הוא מסודר.
שאול יהלום: האם אתה אומר שבעוד 3 שנים כאשר יחדל להיות שר, אתן לו כסף?
שאול יהלום: אני מציע הצעה שאני מניח שתתקבל על דעת היושב ראש והיועצים המשפטיים.
שאול יהלום: קודם כל אני מציע לקבל את סעיף ראשון בהמלצות ועדת אלוני.
שאול יהלום: לגבי שר, אני מציע לקבוע זמן: אם הוא מכהן שנתיים כשר, לא מגיע לו עוד מענק הסתגלות.
שאול יהלום: אם יתברר שיכהן פחות משנתיים, אז יש לו זכות.
צבי ענבר: אפשר לקבוע את ההליך הזה בשני חלקים: לקבל כרגע את הנוסח כפי שהציעה ועדת אלוני, ולגבי החלק השני – להחזירו לוועדת אלוני ולומר שהועלתה בוועדה הצעה שאם חבר כנסת חדל להיות חבר כנסת והפך להיות שר, אם כיהן תקופה של עד שנתיים והפסיק להיות גם שר וגם חבר כנסת, עדיין יהיה זכאי.
צבי ענבר: אם היה שנתיים או יותר שר, דינו לא כדין חבר כנסת.
צבי ענבר: אפשר להציג לוועדת אלוני גם את הצעת המדרגים.
שאול יהלום: כל חבר כנסת, אפילו היה בתפקידו יום אחד, יהיה זכאי לחודש אחד.
מאיר שטרית: ואם כיהן שנתיים מתוך 4 שנים?
שאול יהלום: אם כיהן רוב זמן הקדנציה, מגיע לו חודשיים.
מאיר שטרית: אני מקבל את זה.
סאלח טריף: אני מקבל את התיקון של חבר הכנסת יהלום: חבר כנסת ששירת בכנסת פחות משנה, ואפילו יום אחד – יקבל חודש אחד.
סאלח טריף: על כל שנת שירות – יקבל עוד חודש.
צבי ענבר: את המדרג של עד 4 חודשים, אנחנו מעבירים לוועדת אלוני.
סאלח טריף: אנחנו קובעים את המדרג לגבי ההמשך.
צבי ענבר: ועדת אלוני קבעה גם לגבי המדרג שהיה בכנסת הקודמת, ואתם ביטלתם החלטה דומה.
צבי ענבר: היא בוטלה לאחר שהעניין היה בבג"צ ואחרי שהוועדה הזו אמרה שלא תחליט.
צבי ענבר: דובר גם על חבר הכנסת סלומיאנסקי שהיה כמעט 3 שנים בכנסת.
צבי ענבר: המשמעויות לעתיד הן, שאם תקבלו את ההחלטה הזו כעת, אחרי שכבר היתה עתירה לבג"צ ואמרתם שאתם מעבירים את הנושא לוועדה ציבורית, והוועדה הציבורית ביטלה וקבעה הסדר חדש – ועכשיו אתם הולכים וקובעים הסדר שונה מזה של הוועדה הציבורית, אז התנועה לאיכות השלטון תפנה שוב לבג"צ ותאמר שעשיתם בדיוק אותו דבר.
סאלח טריף: לאור הבהרתו של היועץ המשפטי של הכנסת, אני מבקש לקיים דיון חוזר או להעביר את הנושא לעיון נוסף של ועדת אלוני.
שאול יהלום: אני מציע שחבר הכנסת שטרית יופיע בפני ועדת אלוני.
סאלח טריף: מאחר וועדת אלוני אינה מקבלת חברי כנסת, זו תהיה פניה של ועדת הכנסת אל ועדת אלוני, לאפשר לחבר הכנסת שטרית להופיע בפניה בשם הוועדה.
שאול יהלום: זה כולל את הכנסת הקודמת?
סאלח טריף: למען הסר ספק, זה לא כולל את מה שהיה בבג"צ.
צבי ענבר: הוועדה אישרה את הנוסח הזה.
צבי ענבר: הוועדה אישרה את הפניה לוועדת אלוני עם שני הנושאים של מי שכיהן פחות מ-4 שנים ולגבי שרים, וועדת אלוני מתבקשת לאפשר לחבר הכנסת מאיר שטרית להופיע בשם ועדת הכנסת.
צבי ענבר: הסרת הבקשה לרוויזיה
סאלח טריף: דנו בנושא העוזרים הפרלמנטריים וקיבלנו שתי החלטות חשובות.
סאלח טריף: בהתאם לפניית חברות הכנסת נעמי חזן, זהבה גלאון ואחרים, אנחנו מתבקשים לתת פתרון לבעייתם של מספר חברי כנסת שנתקלו בבעיה: הם מעסיקים בפועל שני עוזרים פרלמנטריים אקדמאים, ויקשה עליהם להעדיף אחד על פני השני.
סאלח טריף: חשבתי על פתרון שלא יחרוג ממסגרת התקציב, והפתרון שאני מבקש לאשרו ולדעתי הוא עונה על הצורך, הוא זה: במסגרת המלצות ועדת גלנור בעניין העסקת עוזרים פרלמנטריים מקצועיים ומינהליים, כהוראת מעבר מחליטים שחברי הכנסת המעסיקים כיום שני עוזרים פרלמנטריים אקדמיים בחוזה, יוכלו להמשיך להעסיקם, והמשכורת תחולק שווה בשווה בין השניים, כל עוד הם ממשיכים בעבודתם, או עד תום כהונתה של הכנסת ה-15.
זהבה גלאון: אפשר לקחת שני עוזרים, כאשר אחד מהם ידע מראש שהוא מקצועי.
סאלח טריף: בואו לא נדבר בעלמא.
סאלח טריף: אם קיימת בעיה ייחודית, יפנו בקשר אליה ותתקבל החלטה לגביה.
סאלח טריף: אני לא רוצה להרחיב את היריעה.
סאלח טריף: אם תהיה בעיה, ועדת הכנסת תדון בה.
שאול יהלום: אני רוצה להבין: על-פי הוראת המעבר, לא מקבלים שני העוזרים משכורת אקדמאית אלא משכורת ביניים, בין המשכורת המינהלית למשכורת האקדמאית.
סאלח טריף: שתי המשכורות מחולקות, גם המקצועית וגם המינהלית, והיא מחולקת בין שני העוזרים.
סאלח טריף: לא חורגים מהתקציב.
שאול יהלום: אני בעד.
סאלח טריף: מי בעד אישור?
סאלח טריף: הצבעה בעד אישור הבקשה - רוב נגד - אין הבקשה אושרה
רפי בלושטיין: החלטת ועדת גלנור אמרה ששני העוזרים יקבלו אש"ל ותוספת נסיעות---
סאלח טריף: אני מבקש להבהיר כי איננו מתכוונים להכנס עכשיו לכל נושא העוזרים הפרלמנטריים.
תמי בן-חיים: זה עניין של יישום המלצות ועדת גלנור.
סאלח טריף: אני לא יכול לקיים עכשיו דיון בוועדה, כי ישיבת המליאה מתקיימת ומיד תהיינה הצבעות.
סאלח טריף: אלו הן ההחלטות שהתקבלו עד עכשיו.
סאלח טריף: אם יש נושאים נוספים, תפנו אותם אלינו ונבדוק אותם במהלך הפגרה.
סאלח טריף: אני מכיר את מסקנות ועדת גלנור.
סאלח טריף: גם להחלטה הנוגעת לראש האופוזיציה לא נכנסתי עכשיו.
סאלח טריף: כאשר יהיה לנו זמן במהלך הפגרה, נדון בכך.
שאול יהלום: אני מציע הצעה לסדר: יש כאן נושאים רציניים מאד, ואני מציע שבשבוע הבא, במסגרת ישיבות הפגרה נדון גם בכך.
סאלח טריף: פטור מחובת הנחה
סאלח טריף: יש חוק בעל משמעות חשובה למשטרה, ויש לפטור אותו מחובת ההנחה.
סאלח טריף: מדובר בפטור מחובת הנחה על-פי בקשת ועדת החוץ והביטחון, של הצעת חוק שירות הביטחון (תיקון מס' 12), התש"ס-2000.
סאלח טריף: החוק מדבר על העברה של חיילים בשירות סדיר לכוחות המשטרה.
סאלח טריף: הצבעה בעד פטור מחובת הנחה בכל הקריאות – רוב נגד - אין הבקשה אושרה
מירי פרנקל-שור: מדובר במתן אפשרות גם לחיילים שיש להם פרופיל רפואי נמוך להתגייס לצבא לא רק כמתנדבים.
סאלח טריף: זה מה שאישרנו.
מירי פרנקל-שור: זה מה שאישרתם.
סאלח טריף: מדובר בהכרה בשירות במשטרה כשירות מוכר ( תיקון מס' 3), התש"ס-2000 .
סאלח טריף: אני מבקש לפטור את החוק על-פי בקשת ועדת החוץ והביטחון, מחובת הנחה.
סאלח טריף: הצבעה בעד פטור מחובת הנחה בכל הקריאות – רוב נגד - אין הפטור מחובת הנחה אושר שונות
סאלח טריף: מכסת שיחות הטלפונים שאושרה לעוזרים הטלפונים היא בסך 300 ₪, ובאישור מיוחד 400 ₪, כאשר חבר הכנסת צריך לנמק מדוע אישר זאת בחודש מסוים.
סאלח טריף: אם לא היתה פעילות מיוחדת שהצדיקה הוצאה מיוחדת כזו, הבקשה לא היתה מאושרת.
סאלח טריף: בתקופת הפגרה המכסה היא 200 ₪.
אליעזר זנדברג: בתקופת הפגרה צריך להגדיל את המכסה, כי העבודה לא מתבצעת מהכנסת.
סאלח טריף: אני קובע שהמכסה תהיה 300 ₪, ובמקרים מיוחדים 400 ₪ .
שאול יהלום: כולל בפגרה.
סאלח טריף: אני לא אומר כולל בפגרה.
משולם נהרי: חוק הפיקוח על בתי-ספר קובע כי כדי שבית-ספר יוכל לקבל רשיון, הוא צריך לקיים תנאי תברואה ובטיחות נאותים.
משולם נהרי: החוק מפרט ומרחיב את חובות בית הספר בתחומים אלה.
משולם נהרי: אבל משום מה קרה דבר מוזר: נכתב בחוק, למעט בתי-ספר שהעובדים בו הם עובדי מדינה, הווה אומר החינוך הרשמי.
משולם נהרי: יוצא איפוא שבתי-ספר מוכרים שאינם רשמיים מחוייבים בקיום תנאי בטיחות, כלומר להביא מהנדסי בטיחות, יועצי בטיחות וכו', ואילו בחינוך הרשמי אין חובה כזו.
משולם נהרי: אנחנו מוצאים עצמנו מתווכחים בוועדת החינוך, כאשר משרד החינוך מטיל את האחריות לנושא על השלטון המקומי, והשלטון המקומי זורק אותו למשרד החינוך.
משולם נהרי: ברוב בתי הספר קיימים ליקויי בטיחות, אך אי אפשר לסגור אותם מבחינה חוקית והם ממשיכים לקבל רשיון.
משולם נהרי: בהצעת החוק אני מבקש לבטל את המילה "למעט", ולכתוב כי על כל בתי הספר במדינת ישראל יחול חוק הפיקוח.
משולם נהרי: החוק יוכל להיות מוגש עוד הלילה לקריאה טרומית, על מנת לקדם את הנושא בוועדת החינוך.
שאול יהלום: אתה חייב קודם-כל להגיש את הצעת החוק.
סאלח טריף: הוא הניח אותו, הוא הגיש בקשה.
סאלח טריף: היות ומדובר בהצעת חוק טרומית הנוגעת לבטיחות בבתי הספר, אני מציע לאשר את הבקשה.
סאלח טריף: אם יצליח חבר הכנסת נהרי להעבירה עוד היום במליאה, מה טוב.
סאלח טריף: אם לא, יביא אותה פעם נוספת.
סאלח טריף: הצבעה בעד אישור הבקשה להקדמת הדיון - רוב נגד - אין הבקשה אושרה
שאול יהלום: החלטת חסינות חברי הכנסת של ועדת גלנור אושרה.
שאול יהלום: בסעיף 4 נאמר: חבר הכנסת זכאי להתקנה ולהחזקה של מכשיר פקסימליה בדירתו.
שאול יהלום: זה צריך לכלול קו טלפון, אחרת נוצר מצב אבסורדי.
אבי לוי: נוסח ועדת גלנור מדבר על מכשיר פקס' בבית, לא כולל קו נוסף.
אבי לוי: הם הדגישו את זה וזו הבעיה.
שאול יהלום: אם אתה מכריח אותי לשים את הפקס' על הטלפון, הרי מדובר באותה הוצאה.
אליעזר זנדברג: אם יש לי קו אחד בלבד, והוא קו ISDN , האם מחזיקים אותו?
מאיר שטרית: קו ISDN הוא קו שמעביר בקו טלפון כמות נתונים גדולה פי 120 מאשר בקו טלפון רגיל.
שאול יהלום: לא בכל מקום "בזק" מתקינה אותו, למשל לא באלקנה.
מאיר שטרית: בקו ISDN אתה מעביר נתונים במהירות הרבה יותר גדולה מאשר בקו טלפון רגיל.
מאיר שטרית: לאותו קו אתה יכול לחבר בו-זמנית עד 4 טלפונים: פקס', מחשב, טלפון ועוד מכשיר.
שאול יהלום: אתה מנסה לשכנע את מי שאין לו קו כזה?
שאול יהלום: זו אפליה בין מי שיש לו למי שאין לו קו כזה.
סאלח טריף: אני מבקש להתחיל בנושא העוזרים הפרלמנטריים שהתחלנו בו ולא השלמנו אותו.
סאלח טריף: למעשה, דיברנו על מכלול הנושאים של תנאי השכר ועל הבעיות שנבעו כתוצאה מכך שהיתה חלוקה למקצועי ולמינהלי, בעיות שהיו לאקדמאים וללא לאקדמאים וכל הנושא של הוותק ומה שקשור לו.
סאלח טריף: ניסינו למצוא לבעיות פתרונות פחות או יותר במסגרת אותו מתווה שהונח לנו על ידי ועדת גלנור.
סאלח טריף: השתדלנו בצורה חד משמעית לא לחרוג, קודם כל תקציבית, ושנית - מבחינת הקווים הכלליים והמנחים.
סאלח טריף: אבל בוועדת גלנור גם קבעו נושא שלא רציתי לדון בו מההתחלה.
סאלח טריף: אנחנו סיימנו את כל נושא השכר וגם את נושא הפלאפונים והגבלת השיחות, כאשר הנושא הנוסף שנותר על הפרק הוא נושא האש"ל והנסיעות.
אריק פודר: יש עוד נושא אחד של חבר הכנסת כהן.
סאלח טריף: אני עכשיו דן בנושאים שאני שם אותם על סדר היום.
שאול יהלום: האם אתה יכול לחזור על מה שהחלטנו?
סאלח טריף: אני אחדד את הדברים.
סאלח טריף: החלטנו על שורה של דברים: אל"ף, שבהתאם למסקנות ועדת גלנור, עוזר מקצועי יהיה רק מי שיש לו תואר אקדמי.
סאלח טריף: מכיוון שדנים בבני אדם שמחזיקים אותם שנים רבות, וזה לא תופס רק לגבי אותם חרדים ש"תורתם אומנותם" ולמדו בישיבות, החלטנו שכל מי שלמד השכלה תורנית במשך שנים וזכה לאישור הרבנות הראשית או משהו מקביל לזה, כמו: מוסלמים ויביא אישור כזה, יוכל לזכות בתואר מקצועי במקביל לתואר האקדמי.
סאלח טריף: בי"ת, למי שיש ותק של קדנציה של ארבע שנים ויותר בעבודה עם אותו חבר הכנסת ועבר את ההכשרות של הכנסת והכשרה נוספת שצריכה להיות מועברת עכשיו על ידי ה-מ.מ.מ שלנו בכנסת, יקבל את אותו דירוג מקצועי, זאת אומרת: את השכר המשופר.
סאלח טריף: החלטנו לתת את הפלאפונים לעוזרים, כאשר יש מגבלה של 300-400 שקל באישור.
שאול יהלום: ללא קשר לפגרה.
ארבל אסטרחן: ביטלתם זאת.
סאלח טריף: זה מה שהוחלט, ואם זכרוני מטעה אותי, יש פרוטוקול והוא מחייב אותי.
סאלח טריף: מה שנותר על הפרק זאת המלצה בעניין אש"ל ונסיעות.
סאלח טריף: ביקשתי ממר אבי לוי שיבדוק מה אנחנו יכולים להציע בעניין הזה, כדי להישאר גם בכללים המקובלים בשירות המדינה.
סאלח טריף: אני מבין שהוא גם התייעץ עם יושב ראש הכנסת ועם מזכיר הכנסת.
סאלח טריף: ההצעה היא שבאופן כללי יינתן סכום גלובלי.
סאלח טריף: כדי שלא נתחיל להתעסק עם חתימות ועם אישורים וחבר הכנסת לפעמים יחתום או לא יחתום, או יבדוק ויוודא את ההוצאות ואת האש"ל, וגם בגלל כל הסיטואציה של העסקת העוזרים, אנחנו ניתן סכום גלובלי לאש"ל ולנסיעות.